《有粲》
宋代·曾丰

春风穆穆，有粲若鋈。
独出者英，既亭既矗。
孰刻之玉，公旰玩兮既{掬扌换饣}。
春雨涔涔，有粲若琳。
八出者须，既挺既参，
孰刻之金，公旰玩兮既簪。
八表一里，盖九畴云尔。
英须如之，亦也之{上艹下隋}。
一中八边，盖九州云然。
英须如之，亦孔之{上艹下津}。
九畴之中，屹其皇极。
彼孔{上艹下隋}兮，中兮若屹。
九州之中。岿其王畿。
彼孔{上艹下律}兮，中兮独岿。
中者得所，旁者得侣。
主董其臣，臣扈其主。
它华岂不须，莫如此都。
与天地合，自然之符。
它花岂不蕊，莫如此微。
与天地合，自然之礼。
游仙感止，心兮朝真。
游贵感止，心兮拱辰。
天予平园，仙爱之阑。
英左英右，几须卓立。
公岂不怀，向为辅弼。
天予平园，仙爱之瑛，
英前英后，几须勃兴。
公岂不怀，向为疑丞。
天予平园，仙爱之阑。
英奥英窔，几须夐奋。
公岂不怀，向为藩翰。
有衔大恩，不亡至尊。
梦游魏阙，觉在陶门。
胸中有兮乐国，天下无兮平园。
华来自北，悦公之色。
公饮酒兮，兴玉于适。
却老还童，与华同泽。
华闓自春，怡公之神。
公赋诗兮，兴发于贞。
陶情归性，与华同纯。
纯极兮生白，白极兮招涅。
矫入太素，文反于质。
驯归太玄，白守以黑。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。